
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 45 

16 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπών Επεξεργασίας Ειδικού Θέμα¬ 
τος για την αποσφράγιση και καταγραφή των προ¬ 
σφορών κάθε εκδήλωσης ενδιαφέροντος και την 
αξιολόγηση των εν λόγω στοιχείων, προκειμένου 
να υποβοηθηθεί η Αναθέτουσα Αρχή ΕΥΔΕ/ΟΑΠ 
στην διαμόρφωση των σχετικών εισηγήσεων στα 
πλαίσια των διαγωνισμών για την ανάθεση εκπόνη¬ 
σης των παρακάτω συμβάσεων στα «Οδικά Αστικά 
Έργα Αττικής»: 1) Σύμβαση Γεωλογικών - Γεωτε¬ 
χνικών μελετών και ερευνών. 2) Συμβάσεις μελετών 


Οδοποιίας. 3) Συμβάσεις Υδραυλικών μελετών. 1 

Πρακτική άσκηση φοιτητών του Γεωπονικού Πανεπι¬ 
στημίου Αθηνών. 2 

Εκχώρηση αρμοδιότητας ανάθεσης Ενέργειας Τεχνι¬ 
κής Βοήθειας - Στήριξης Στο Παιδαγωγικό Ινστι¬ 
τούτο . 3 


ΑΠΟΦΑΣΕΙ Σ 

Αριθ. ΟΑΠ/Γ.1/Φ2-3/οικ.2941 (1) 

Συγκρότηση Επιτροπών Επεξεργασίας Ειδικού θέματος 
για την αποσφράγιση και καταγραφή των προσφορών 
κάθε εκδήλωσης ενδιαφέροντος και την αξιολόγηση 
των εν λόγω στοιχείων, προκειμένου να υποβοηθηθεί 
η Αναθέτουσα Αρχή ΕΥΔΕ/ΟΑΠ στην διαμόρφωση των 
σχετικών εισηγήσεων στα πλαίσια των διαγωνισμών 
για την ανάθεση εκπόνησης των παρακάτω συμβάσε¬ 
ων στα «Οδικά Αστικά Έργα Αττικής»: 1) Σύμβαση Γε¬ 
ωλογικών - Γεωτεχνικών μελετών και ερευνών. 2) Συμ¬ 
βάσεις μελετών Οδοποιίας. 3) Συμβάσεις Υδραυλικών 
μελετών. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137Α/26.7.85). 

2. Το Π.Δ. 910/77 «Περί Οργανισμού του ΥΠΔΕ». 

3. Το Π.Δ. 69/88 γιατον «Οργανισμό της Κεντρικής Υπη¬ 


ρεσίας της ΓΓΔΕ» και τα τροποποιητικά / συμπληρωματι¬ 
κά αυτού Π.Δ. 340/90, 293/91,335/92 και 167/92, καθώς 
και τις σχετικές εγκυκλίους εφαρμογής τους. 

4. Τον Ν. 716/77 «Περί μητρώου μελετητών και αναθέ- 
σεως και εκπονήσεως μελετών» και τα εκτελεστικά αυτού 
Π.Δ/τα. 

5. Το Π.Δ. 346/98 «Προσαρμογή της Ελληνικής Νομο¬ 
θεσίας για τις δημόσιες συμβάσεις υπηρεσιών προς τις 
διατάξεις της Οδηγίας 92/50/ΕΟΚ» και το τροποποιητικά 
του Π.Δ. 18/2000. 

6. Την λοιπή σχετική νομοθεσία, για την εκτέλεση μελε¬ 
τών Δημοσίων Έργων. 

7. Το Π.Δ. 340/2002 «Σύσταση Ειδικής Υπηρεσίας Δη¬ 
μοσίων Έργων (ΕΥΔΕ) για τη μελέτη, κατασκευή και λει¬ 
τουργία Οδικών Αξόνων με Παραχώρηση (ΕΥΔΕ/ΟΑΠ)». 

δ.Τηνπαρ. 5 του άρθρου 1 του Ν. 2503/97, με την οποία 
διατηρούνται από τον Υπουργό ΠΕΧΩΔΕ οι αρμοδιότητες 
σχετικά με τα έργα των Ειδικών Υπηρεσιών Δημοσίων Έρ¬ 
γων (ΕΥΔΕ), σε συνδυασμό με το Π.Δ. 71/93 «Καθορισμός 
αρμοδιοτήτων που διατηρούνται απότον Υπουργό και τις 
Περιφερειακές Υπηρεσίες της Γ.Γ.Δ.Ε./Υ.ΠΕ.ΧΩ.Δ.Ε.». 

9. Την Εγκύκλιο 27/2001 (Δ17α/02/58/Φ2.2.1/2.11.2001), 
με την οποία κοινοποιήθηκε η απόφαση περί ανάθεσης αρ¬ 
μοδιοτήτων στους Υφυπουργούς I. Τσακλίδη και Ρ. Ζήση. 

10. Την Εγκύκλιο 2/1991 (Δ16α/010/9/Φ.Δ./9.1.1991), με 
την οποία κοινοποιήθηκε η Κοινή Υπουργική Απόφαση 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

11. Την απόφαση Δ17/α/02/18/Φ.2.5/12.2.2003 Υφυ¬ 
πουργού ΠΕΧΩΔΕ και την συμπληρωματική της Δ17α/01 / 
26/Φ.2.5./6.3.2003, για την «Συγκρότηση Επιτροπής Επι¬ 
λογής Μελετητών, για μελέτες έργωνπου η ανάθεσή τους 
γίνεται με μέριμνα των κεντρικών Υπηρεσιών της Γ ενικής 
Γραμματείας Δημοσίων Έργων». 

Και αφού είδαμε: 

1. Τις αποφάσεις Υπουργού ΠΕ.ΧΩ.Δ.Ε.: 
α) ΟΑΠ/Γ1 /Φ2-3/οικ.2445/29.10.2003 
β) ΟΑΠ/Γ1 /Φ2/οικ.2532/05.11.2003 
γ) ΟΑΠ/Γ1/Φ2-3/οικ.2664/17.11.2003, 
με τις οποίες εγκρίθηκαν αντίστοιχα οι Διακηρύξεις και 
τα λοιπά συμβατικά τεύχη (Συγγραφή Υποχρεώσεων, Τε¬ 
χνική Περιγραφή Αντικειμένου) των εκδηλώσεων ενδια¬ 
φέροντος για την ανάθεση εκπόνησης των συμβάσεων 
του θέματος. 

2. Ότι σύμφωνα με το Π.Δ. 340/2002, η ΕΥΔΕ/ΟΑΠ έχει 
την αρμοδιότητα της προετοιμασίας των μελετών και των 
τευχών δημοπράτησης, την δημοπράτηση, την σύναψη 
των συμβάσεων Παραχώρησης, την εποπτεία και την επί¬ 
βλεψη της μελέτης και κατασκευής κατά την κατασκευα¬ 
στική περίοδο, καθώς επίσης καιτηνπαρακολούθηση αυ¬ 
τών κατά την περίοδο της λειτουργίας, για τα Οδικά Αστι¬ 
κά Έργα Αττικής: 

ί) Επέκταση του ανατολικού Κλάδου Δυτικής Περιφε¬ 
ρειακής Υμηττού μέχρι Ραφήνα. 

ϋ) Νότια επέκταση Δυτικής Περιφερειακής Υμηττού μέ¬ 
χρι Λεωφ. Βουλιαγμένης. 

ίϋ) Νότια σύνδεση Α/Δ Σπάτων με Λεωφ. Ποσειδώνος. 

3. Ότι μεταξύ των αρμοδιοτήτων που πρέπει να ασκήσει 
άμεσα η ΕΥΔΕ/ΟΑΠ, σύμφωνα με το ανωτέρω Π.Δ., είναι 
και αυτές που σχετίζονται με την ανάθεση των συμβάσε¬ 
ων του θέματος. 

4. Τηνπαραγρ.7.1 του άρθρου 7 των Διακηρύξεων των 
εκδηλώσεων ενδιαφέροντος για την ανάθεση των υπόψη 
μελετών, όπου προβλέπεται, μεταξύ άλλων, ότι για την 
εξασφάλιση της διαφάνειας, η καταγραφή και η απο¬ 
σφράγιση των προσφορών κάθε εκδήλωσης ενδιαφέρο¬ 
ντος, θα γίνει ενώπιον αρμόδιων Επιτροπών που θα συ- 
σταθούν για τον σκοπό αυτόν. Οι Επιτροπές αυτές θα 
υποβοηθήσουν και την Προϊσταμένη της αρμόδιας Υπη¬ 
ρεσίας ΕΥΔΕ/ΟΑΠ για την από αυτήν διαμόρφωση των 
σχετικών εισηγήσεων προς την Επιτροπή Επιλογής Με¬ 
λετητών. 

Και επειδή: 

1. Το έργο της υποβοήθησης της Προϊσταμένης της 
Υπηρεσίας στην διαμόρφωση των σχετικών εισηγήσεων 
προς την Επιτροπή Επιλογής Μελετητών, για μελέτες έρ¬ 
γων που η ανάθεσή τους γίνεται με μέριμνα των κεντρικών 
Υπηρεσιών της Γενικής Γραμματείας Δημοσίων Έργων, 
είναι ειδικό καθόσον η Επιτροπή θα πρέπει να αξιολογή¬ 
σει και να συντάξει τους σχετικούς πίνακες για πλήθος 
στοιχείων (τυπικών και ουσιαστικών) που αφορούν σε κά¬ 
θε ένα από τα γραφεία που έχουν θα υποβάλλουν αίτηση 
εκδήλωσης ενδιαφέροντος και συγκεκριμένα: 

1.1. Τα στοιχεία - δικαιολογητικά του άρθρου 5 των Δια¬ 
κηρύξεων (Δικαιολογητικά Συμμετοχής), περιλαμβανο- 
μένης και της σύνταξης των σχετικών πινάκων για κάθε 
διαγωνιζόμενο σχήμα. 

1.2. Τα στοιχεία του άρθρου 6 των Διακηρύξεων (Τεχνι¬ 
κή Προσφορά), περιλαμβανομένης και της σύνταξης των 
σχετικών πινάκων για κάθε διαγωνιζόμενο σχήμα. 

2. Η επεξεργασία και η αξιολόγηση των παραπάνω στοι¬ 
χείων επιβάλλεται να γίνει από ειδικευμένο και έμπειρο τε¬ 
χνικό προσωπικό του ΥΠΕΧΩΔΕ και ιδιώτες τεχνικούς, 
έτσι ώστε να περαιωθούν το συντομότερο δυνατό οι σχε¬ 
τικές διαδικασίες και να υπογραφούν οι σχετικές συμβά¬ 
σεις με τους αναδόχους μελετητές, που θα βοηθήσουν να 
επιτευχθεί ο στόχος της ΕΥΔΕ/ΟΑΠ για την δημοπράτηση 
της Β’ Φάσης του διαγωνισμού του υπόψη έργου και η τα¬ 
χεία απορρόφηση των πιστώσεων από τα εγκεκριμένα 
κονδύλια της Ευρωπαϊκής Ένωσης. 

3. Είναι απαραίτητη η συμμετοχή στις Επιτροπές αυτές, 
ανά κατηγορία μελέτης, ατόμων με μεγάλη εμπειρία στις 
αξιολογήσεις αντίστοιχων μελετών. 

4. Η εργασία των Επιτροπών είναι εξειδικευμένο, σύν¬ 
θετο γνωστικό αντικείμενο και αφορά σε μια δυσχερή, 
χρονοβόρα και επίπονη εργασία, που για την έγκαιρη και 
ολοκληρωμένη προώθησή της απαιτείται η συστηματική 


εργασίαν των Επιτροπών εκτός του υπηρεσιακού ωραρί¬ 
ου, αποφασίζουμε: 

Συγκροτούμε τις παρακάτω Επιτροπές επεξεργασίας 
ειδικού θέματος για την αποσφράγιση και καταγραφή των 
προσφορών κάθε εκδήλωσης ενδιαφέροντος καθώς και 
την αξιολόγηση των εν λόγω στοιχείων, προκειμένου να 
υποβοηθηθεί η Αναθέτουσα Αρχή ΕΥΔΕ/ΟΑΠ στην δια¬ 
μόρφωση των σχετικών εισηγήσεων προς την Επιτροπή 
Επιλογής Μελετητών, για μελέτες έργων που η ανάθεσή 
τους γίνεται με μέριμνα των κεντρικών Υπηρεσιών της Γε¬ 
νικής Γ ραμματείας Δημοσίων Έργων, στα πλαίσια των 
διαγωνισμών για την ανάθεση εκπόνησης των αντιστοί¬ 
χων συμβάσεων στα «Οδικά Αστικά Έργα Αττικής»: 

Α. Για την σύμβαση Γεωλογικών - Γεωτεχνικών μελετών 
και ερευνών 

Την Επιτροπή αποτελούν οι παρακάτω υπάλληλοι του 
ΥΠΕΧΩΔΕ και ιδιώτες τεχνικοί: 

1. Βαλαβάνης Κωνσταντίνος, Πολιτικός Μηχανικός με 
Α' βαθμό, Τμηματάρχης του τμήματος Γ'της ΕΥΔΕ/ΟΑΠ, 
ως Πρόεδρος. 

2. Μανώλης Ηλίας, Γεωλόγος με Α' βαθμό, στην ΕΥ- 
ΔΕ/ΟΑΠ, ως μέλος. 

3. Καθρέπτης Χρήστος, Γεωλόγος με Α' βαθμό, στην 
ΕΥΔΕ/ΟΑΠ, ως μέλος. 

4. Κωνσταντόπουλος Ιωάννης, Δρ. Πολιτικός Μηχανι¬ 
κός - Εδαφομηχανικός, ιδιώτης, ως μέλος. 

Χρέη Γραμματέων της Επιτροπής θα εκτελέσουν η Ευ- 
αγγελοπούλου Μαρία, ΔΈ. Διοικητικών με Α' βαθμό, στην 
ΕΥΔΕ/ΟΑΠ και η Μπέτη - Στουράίτη, ΔΈ. Σχεδιαστών με 
Β' βαθμό, στην ΕΥΔΕ/ΟΑΠ. 

Β. Γιατις συμβάσεις μελετών Οδοποιίας 

Την Επιτροπή αποτελούν οι παρακάτω υπάλληλοι του 
ΥΠΕΧΩΔΕ και ιδιώτες τεχνικοί: 

1. Μπονέλης Θωμάς, Πολιτικός Μηχανικός με Α' βαθμό 
στην ΕΥΔΕ/ΟΑΠ, ως Πρόεδρος. 

2. Αθανασίου Περικλής, Πολιτικός Μηχανικός μεΔ' βαθ¬ 
μό στην ΕΥΔΕ/ΟΑΠ, ως μέλος. 

3. Οικονόμου Κωνσταντίνα, Πολιτικός Μηχανικός με Δ' 
βαθμό στην ΕΥΔΕ/ΟΑΠ, ως μέλος. 

4. Ξανθάκος Ηλίας, Αγρονόμος - Τοπογράφος Μηχανι¬ 
κός, ιδιώτης, ως μέλος. 

Χρέη Γραμματέως της Επιτροπής θα εκτελέσει η Ρε- 
ντζεπέρη Βασιλική, Π.Ε. Πληροφορικής σε σύμβαση ορι¬ 
σμένου χρόνου, στην ΕΥΔΕ/ΟΑΠ. 

Γ. Γ ια τις συμβάσεις Υδραυλικών μελετών 

1. Καρουζάκης Εμμανουήλ, Γεωλόγος με Α' βαθμό, 
στην ΕΥΔΕ/ΟΑΠ ως Πρόεδρος. 

2. Τασόπουλος Ευάγγελος, Πολιτικός Μηχανικός με 
σύμβαση αορίστου χρόνου στην ΕΥΔΕ/ΟΑΠ, ως μέλος. 

3. Αλεξάκη Αικατερίνη, Αρχιτέκτων Μηχανικός με σύμ¬ 
βαση αορίστου χρόνου στην ΕΥΔΕ/ΟΑΠ, ως μέλος. 

4. Οικονόμου Βασιλική, Πολιτικός Μηχανικός με Δ' βαθ¬ 
μό στην ΕΥΔΕ/ΟΑΠ, ως μέλος. 

5. Τερζούδη Μαρία, Πολιτικός Μηχανικός, ιδιώτης, ως 
μέλος. 

Χρέη Γ ραμματέως της Επιτροπής θα εκτελέσει η Μα- 
κρή Χαρίκλεια, ΔΈ. Διοικητικών με Α' βαθμό στην ΕΥΔΕ/ 
ΟΑΠ, ως μέλος. 

Έργο των παραπάνω Επιτροπών είναι: 

1. Η σε δημόσια συνεδρίαση, σύμφωνα με την παρα- 
γρ.7.1 των Διακηρύξεων, αποσφράγιση και καταγραφή 
των φακέλων προσφορών των αντίστοιχων εκδηλώσεων 
ενδιαφέροντος. 

2. Η υποβοήθηση της Προϊστάμενης της ΕΥΔΕ/ΟΑΠ 
στην σύνταξη των αντίστοιχων σχετικών εισηγήσεων για 
την ανάθεση των υπόψη μελετών, προς την Επιτροπή Επι¬ 
λογής Μελετητών για μελέτες έργων που η ανάθεσή τους 
γίνεται με μέριμνα των κεντρικών Υπηρεσιών της Γενικής 
Γραμματείας Δημοσίων Έργων. 

Στα πλαίσια αυτά θα πρέπει: 

• να ελεγχθούν τα στοιχεία - δικαιολογητικά του άρ¬ 
θρου 5 της αντίστοιχης Διακήρυξης (Δικαιολογητικά Συμ¬ 
μετοχής) και να συνταχθούν σχετικοί πίνακες για κάθε 
διαγωνιζόμενο σχήμα. 

• να ελεγχθούν και αξιολογηθούν τα στοιχεία του άρ¬ 
θρου 6 της αντίστοιχης Διακήρυξης (Τεχνική Προσφορά) 
και να συνταχθούν σχετικοί πίνακες για κάθε διαγωνιζό- 
μενο σχήμα. 

Η κάθε Επιτροπή θα συνέλθει με μέριμνατου Προέδρου 
της. 

Οι παραπάνω Επιτροπές αποτελούν Επιτροπές επεξερ¬ 
γασίας ειδικού θέματος σύμφωνα με το άρθρο 5 παρά¬ 
γραφος 2 του Ν. 2229/94. 

Στα μέλη των Επιτροπών, καθώς και στους γραμματείς, 
καταβάλλεται εφάπαξ αμοιβή στο τέλος της εργασίας 
τους, που θα καθορισθεί σύμφωνα με το άρθρο 5 παρ.2 
του Ν.2229/94 σε συνδυασμό με το άρθρο 19 του 
Ν.2470/1997 (ΦΕΚ/40Α) «Περί αναμόρφωσης μισθολογί¬ 
ου προσωπικού της Δημόσιας Διοίκησης και άλλες συνα¬ 
φείς διατάξεις» με μέριμνα της Υπηρεσίας. 

Οι πιστώσεις για τις αμοιβές των Επιτροπών και τις ερ- 
γοδοτικές εισφορές (ΚΥΤ κλπ) βαρύνουν το ενάριθμο έρ¬ 
γο 2003ΣΕ07130000 της ΣΑΕ 071/3, ’Λειτουργικές δαπά¬ 
νες της ΕΥΔΕ/ΟΑΠ ’, που συγχρηματοδοτείται από πιστώ¬ 
σεις της Ευρωπαϊκής Ένωσης στα πλαίσια του Γ' ΚΠΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. Φ.5/Β3/47774 (2) 

Πρακτική άσκηση φοιτητών του Γεωπονικού 
Πανεπιστημίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ - ΓΕΩΡΓΙΑΣ 

Έχοντας υπόψη τις διατάξεις: 

1. Της παραγράφου 1 του άρθρου 12του Ν. 1351/83 «Ει¬ 
σαγωγή σπουδαστών στην Τριτοβάθμια Εκπαίδευση και 
άλλες διατάξεις» (Α' 56). 

2. Του άρθρου 25 του Ν. 1474/84 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (Α' 128). 

3. Της παραγράφου 4 του άρθρου 71 του Ν. 1566/85 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (Α' 167). 

4. Της παραγράφου 8του άρθρου 7του Ν. 2158/93 «Εκ¬ 
συγχρονισμός του Ιδρύματος Κρατικών Υποτροφιών και 
άλλες διατάξεις» (Α' 109). 


5. Του άρθρου 29 α του Ν. 1558/85 «Έλεγχος των δα¬ 
πανών, που προκαλούν οι κανονιστικές διοικητικές πρά¬ 
ξεις» (Α' 137), όπως προστέθηκε με το άρθρο 27 του Ν. 
2081/92 (Α' 154) καιτροποποιήθηκεμετηνπαράγραφο2α 
του άρθρου 1 του Ν. 2469/97 (Α' 38). 

6. Του άρθρου 11 του Ν. 2327/95 «Εθνικό Συμβούλιο 
Παιδείας, ρυθμίσεις θεμάτων έρευνας παιδείας και με¬ 
τεκπαίδευσης εκπαιδευτικών και άλλες διατάξεις» 
(Α' 210). 

7. Της παραγράφου 7του άρθρου 22 του Ν. 2362/95 (Α' 
247) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις». 

8. Της 27783/305/87 Υπουργικής απόφασης «Καθορι¬ 
σμός της κατά μήνα αποζημίωσης των φοιτητών Α.Ε.Ι., 
που πραγματοποιούν πρακτική άσκηση στο επάγγελμα» 
(Β' 213). 

9. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων Υφυπουργών Οικονομίας και Οικονομικών». 

10. Το 2440/23.4.2003 έγγραφο του Τμήματος Γεωπο¬ 
νίας του Πανεπιστημίου Αθηνών. 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους ογδόντα χιλιάδων ευρώ 
(80.000 ευρώ), η οποία θα καλυφθεί από τις πιστώσειςτου 
προϋπολογισμού οικονομικού έτους 2003 του Πανεπι¬ 
στημίου Αθηνών, ΚΑΕ 0492α'. 

12. Τις διατάξεις του αρ. 40 του Ν. 849/1978 (Α' 232), 
όπως συμπληρώθηκαν με το αρ. 8του Ν. 2129/1993 (Α'57). 

13. Την ΔΙΔΚ/Φ1/2/22875/31.10.2001 (ΦΕΚ/1480 Β/ 
31.10.2001) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση των αρμοδιοτήτων στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης», αποφασίζουμε: 

1. Ορίζουμε σε εξακόσιους (600) τους φοιτητές του 
έκτου (6ου) όγδοου (8ου) και δέκατου εξαμήνου (10ου) 
όλων των Τμημάτων του Γεωπονικού Πανεπιστημίου Αθη- 
νώντου ακαδημαϊκού έτους 2002 - 2003, οι οποίοι θα πραγ¬ 
ματοποιήσουν πρακτική άσκηση σε εργαστήρια και φρο¬ 
ντιστήρια του Γεωπονικού Πανεπιστημίου Αθηνών, Υπηρε¬ 
σίες του Υπουργείου Γεωργίας, Ινστιτούτα και Σταθμούς 
του ΕΘΙΑΓΕ, Νομαρχίες, όπως και σε άλλες Δημόσιες Υπη¬ 
ρεσίες και Οργανισμούς και σε Ιδιωτικές Επιχειρήσεις και 
Βιομηχανίες, κατά τους μήνες Ιούλιο, Αύγουστο, Σεπτέμ¬ 
βριο για τους φοιτητές του έκτου (6ου), όγδοου (8ου) εξα¬ 
μήνου, και καθ’ όλη τη διάρκεια του έτους 2003 για τους 
φοιτητές που έχουν ολοκληρώσει το δέκατο εξάμηνο. 

2. Η μηνιαία αποζημίωση των φοιτητών για την πρακτι¬ 
κή τους άσκηση ορίζεται σε 60 ευρώ ανά φοιτητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝIΚΟΣ ΦΑΡΜΑΚΗΣ Λ. ΠΑΠΑΛΗ ΜΑΣ 


ΑΝΑΠΤΥΞΗΣ 

Α. ΤΣΟΧΑΤΖΟΠΟΥΛΟΣ 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 


Π. ΕΥΘΥΜΙΟΥ 


ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Δ. ΡΕΠΠΑΣ 


ΓΕΩΡΓΙΑΣ 

Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 16570 (3) 

Εκχώρηση αρμοδιότητας ανάθεσης Ενέργειας 
Τεχνικής Βοήθειας-Στήριξης Στο Παιδαγωγικό Ινστιτούτο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ137/Α), όπως προστέθηκε με το 
άρθρο 27του Ν. 2081/92 (ΦΕΚ 154/Α) και αντικαταστάθη- 
κε με το άρθρο 1, παρ. 2α του Ν. 2469/97 (ΦΕΚ38/Α). 

2. Την ΣΤ5/53/31.10.2001 (ΦΕΚ 1484/31.10.2001) Κοινή 
Απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών». 

3. Την ΚΑ/3345/14.12.2000 Κοινή Υπουργική Απόφαση 
περί σύστασης της Ειδικής Υπηρεσίας του ΕΠΕΑΕΚ στο 
ΥπΕΠΘ, (ΦΕΚ 1533/Β). 

4. Το άρθρο 12 του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

5. Το Π.Δ. 4/2002 «Εκτέλεση ενεργειών Τεχνικής Βοή¬ 
θειας - Στήριξης και διαχείριση των αντίστοιχων πόρων» 
και ιδίως τα άρθρα 1 παρ. 4 και 3, παρ. 6 (ΦΕΚ 3/Α/ 

14.1.2002) . 

6. Την 1466/Ε.Υ.Σ 105/17.1.2002 (ΦΕΚ 78/τεύχος Β/ 

29.1.2002) περί καθορισμού των στοιχείων του ετήσιου 
προγράμματος ενεργειών Τεχνικής Βοήθειας - Στήριξης, 
σύμφωνα με το άρθρο 12, παρ. 3 του Ν. 2860/2000 (ΦΕΚ 
78/Β/29.1.2002). 

7. Το 2289/28.3.2002 έγγραφο του Παιδαγωγικού Ινστι¬ 
τούτου με θέμα «Κάλυψη δαπανώντης Επιστημονικής και 
Τεχνοοικονομικής Στήριξης του Έργου Προγράμματα - 
Βιβλία - Βιβλία ΤΕΕ, στη μεταβατική περίοδο του Β' ΕΠΕ¬ 
ΑΕΚ - Γ ΚΠΣ, προϋπολογισμού έως 1.500.000.000 δρχ. 
από την Εθνική Τεχνική Βοήθεια του ΕΠΕΑΕΚ». 

8. Την 10145/26.9.2002 Απόφαση του Υπουργείου Εθνι¬ 
κής Παιδείας και Θρησκευμάτων περί «Εκχώρησης αρμο¬ 
διότητας ανάθεσης Ενέργειας Τεχνικής Βοήθειας - Στή¬ 
ριξης στο Παιδαγωγικό Ινστιτούτο». 

9. Την 32462/14.5.2003 Απόφαση του Υφυπουργού 
Εθνικής Οικονομίας, με την οποία εγκρίνεται το ετήσιο 
πρόγραμμα Τεχνικής Βοήθειας - Στήριξης, έτους 2003. 

10. Το 13386/8.10.2003 έγγραφο του Παιδαγωγικού Ιν¬ 
στιτούτου, με θέμα «Έκθεση Ολοκλήρωσης Εκχωρηθέ- 
ντων Ενεργειών Τεχνικής Βοήθειας που αφορά στην Επι¬ 
στημονική και Τεχνοοικονομική στήριξη του Έργου Προ¬ 
γράμματα - Βιβλία - Βιβλία ΤΕΕ». 

11. Το 13443/09.10.2003 έγγραφο της Ειδικής Υπηρε¬ 
σίας Διαχείρισης ΕΠΕΑΕΚ με θέμα «Υποβολή 2ης Τροπο¬ 
ποίησης Εγκεκριμένου Ετήσιου Προγράμματος Τεχνικής 
Βοήθειας Στήριξης Ειδικής Υπηρεσίας Διαχείρισης του 
ΕΠΕΑΕΚ, έτους 2003». 

12. Το 13718/14.10.2003 έγγραφο αίτηματου Παιδαγω¬ 
γικού Ινστιτούτου, με θέμα «Αποστολή χρηματοδότησης 
απάτην Τεχνική Βοήθεια της ΕΥΔ ΕΠΕΑΕΚ έτους 2003». 

13. Την ανάγκη ομαλής εκτέλεσης του ετήσιου προ¬ 
γράμματος Τεχνικής Βοήθειας - Στήριξης, αποφασίζουμε: 

Την εκχώρηση, στον Ειδικό Λογαριασμό του Παιδαγω¬ 
γικού Ινστιτούτου, της αρμοδιότητας ανάθεσης ενεργει¬ 


ών Τεχνικής Βοήθειας - Στήριξης, που αφορά στην Επι¬ 
στημονική και Τεχνοοικονομική στήριξη του έργου «Προ¬ 
γράμματα - Βιβλία - Βιβλία ΤΕΕ»,το οποίο έχει αναλάβειτο 
Παιδαγωγικό Ινστιτούτο, ως τελικός δικαιούχος. 

Ο προϋπολογισμός της εν λόγω εκχώρησης ανέρχεται 
στο ποσό των ενενήντα μία χιλιάδων οκτακόσιων επτά ευ¬ 
ρώ και ενενήντα έξι λεπτών (91.807,96 ευρώ), και αποτε¬ 
λεί την τελευταία δόση του συνολικού προϋπολογισμού 
ύψους τριακοσίων σαράντα ευρώ (340.000 ευρώ), που 
αρχικά είχε αιτηθείτο Παιδαγωγικό Ινστιτούτο. 

Σημειώνεται, ότι σύμφωνα με το 13718/14.10.2003 έγ¬ 
γραφο - αίτηματου Παιδαγωγικού Ινστιτούτου, με την κα¬ 
ταβολή της συγκεκριμένης εκχώρησης το έργο ολοκλη¬ 
ρώνεται. 

Η εκχώρηση πραγματοποιείται στο πλαίσιο του εγκε¬ 
κριμένου ετήσιου προγράμματος Τεχνικής Βοήθειας - 
Στήριξης της ΕΥΔ ΕΠΕΑΕΚ, για το έτος 2003. 

Συγκεκριμένα, οι κατηγορίες δαπανών που θα καλυ¬ 
φθούν με τον αντίστοιχο προϋπολογισμό, σύμφωνα, τόσο 
με το σχετικό αίτηματου Παιδαγωγικού Ινστιτούτου, όσο 
και με τα ισχύοντα στο εγκεκριμένο ετήσιο πρόγραμμα 
της Τεχνικής Βοήθειας - Στήριξης για το 2003 και στον 
Οδηγό Τεχνικής Βοήθειας - Στήριξης (33508/ΕΥΣ1419/ 
7.3.2003 ΥΠ.ΟΙΚ.Ο.), έχουν ως εξής: 


ΕΙΔΟΣ ΔΑΠΑΝΗΣ 

ΚΑΤΗΓΟΡΙΑ ΔΑΠΑΝΗΣ 

ΠΟΣΟ 

ΥΠΟΣΤΗΡΙΞΗ - 
ΣΥΝΤΗΡΗΣΗ 

Β.1 

469,92 

ΜΙΣΘΩΣΗ -ΜΜ 

Γ.2 

330 

ΑΝΑΛΩΣΙΜΑ (ΓΡΑΦΙΚΗ 
ΥΛΗ - ΕΙΔΗ 
ΚΑΘΑΡΙΟΤΗΤΑΣ) 

Γ.6.1 

1.660,30 

ΕΞΟΔΑ ΔΗΜΟΣΙΕΥΣΕΩΝ 

Γ.9 

3.736,39 

ΑΜΟΙΒΗ ΟΜΑΔΩΝ 
ΕΡΓΑΣΙΑΣ ΚΑΙ 
ΕΠΙΤΡΟΠΩΝ 

Δ.1 

85.611,35 

ΣΥΝΟΛΟ 


91.807,96 


Η ανάθεση, εκτέλεση και πληρωμή θα πραγματοποιη¬ 
θούν σύμφωνα με τις ειδικές διατάξεις που διέπουντο κα¬ 
θεστώς του Ειδικού Λογαριασμού του Παιδαγωγικού Ιν¬ 
στιτούτου (Π.Δ. 4/2002, άρθρο 3, παρ. 6). 

Ο Ειδικός Λογαριασμός του Παιδαγωγικού Ινστιτούτου 
υποχρεούται όπως τηρεί αρχεία με όλα τα σχετικά παρα¬ 
στατικά και στοιχεία, τα οποία θα είναι ανά πάσα στιγμή 
διαθέσιμα σε ελέγχους από εθνικά ή κοινοτικά όργανα, 
σύμφωνα με τις κείμενες κοινοτικές και εθνικές διατάξεις. 

Η ευθύνη τήρησης των αρχείων και των στοιχείων αυ¬ 
τών ανήκει αποκλειστικά στο Ειδικό Λογαριασμό του Παι¬ 
δαγωγικού Ινστιτούτου, ενώ η Ειδική Υπηρεσία Διαχείρι¬ 
σης του ΕΠΕΑΕΚ διατηρεί το δικαίωμα της να λαμβάνει 
γνώση αυτών. 

Η νομιμότητα και η σκοπιμότητα των δαπανών, στο 
πλαίσιο της εν λόγω εκχώρησης, θα υπόκεινται στον έλεγ¬ 
χο των προβλεπομένων από την Ελληνική Νομοθεσία ορ¬ 
γάνων. 

Η απόφαση αυτή θα δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














